Напрыканцы прэс-канферэнцыі ўзгадалі Магілёўскі абласны тэатр драмы і камедыі імя Вінцэнта Дуніна-Марцінкевіча, які ўвосень прыме чарговы Рэспубліканскі фестываль нацыянальнай драматургіі. Па словах кансультанта аддзела прафесійнага мастацтва Міністэрства культуры Кацярыны Панамаровай, да гэтага мерапрыемства калектыў рыхтуе праект у рэжысуры Таццяны Траяновіч. Прамоўца нагадала, што бабруйчане абвясцілі змену творчага кірунку ў бок сучаснай беларускай драматургіі, альтэрнатыўнай рэжысуры. На жаль, пакуль трупа застаецца без мастацкага кіраўніка. Па словах Уладзіміра Карачэўскага, на дадзены момант існуе дамова паміж бабруйскім тэатрам, РТБД і Цэнтрам беларускай драматургіі аб актыўным супрацоўніцтве ў падрыхтоўцы фестывалю.